Diari Oficial de la Generalitat Valenciana


Sumari del DOGV 7982, del 17-02-2017 (2017/820)

Notificació de la sentència dictada en el procediment de divorci contenciós número 54/2016.
-------------------------------------------------------------------------------------------

### Dades del document

Número de DOGV
:   7982

Data del DOGV
:   17-02-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/820


Organisme emissor
:   Jutjat de Violencia Sobre la Dona Número 1 de Gandia

Tipus de document
:   Edicte

Notificació de la sentència dictada en el procediment de divorci contenciós número 54/2016. [2017/820]  
Família. Divorci contenciós número 000054/5516-NX  
De: Karina Dinorah Ramos Bustos.  
Procurador: Valerio Máximo Peiró Vercher.  
Contra: Diego Andrés Mendieta González.  
Procurador/a: -  
En aquest procediment, divorci contenciós número 54/2016, seguit a instàncies de Karina Dinorah Ramos Bustos contra Diego Andrés Mendieta González, s'ha dictat la sentència que, literalment, és com segueix:  
  
«Jutjat de Violència sobre la Dona número 1 de Gandia  
Procediment: família, divorci contenciós número 000054/7544-EE.  
De: Karina Dinorah Ramos Bustos.  
Procurador: Valerio Máximo Peiró Vercher.  
Lletrada: María Carmen Lucas Tirado.  
Contra: Diego Andrés Mendieta González (rebel).  
Sentència número 44/2016  
Gandia, 13 d'octubre de 2016  
El magistrat jutge titular del Jutjat de Violència sobre la Dona número 1 de Gandia, Antonio Rafael Hernández Olivencia, ha vist aquestes actuacions de judici de divorci número 054/2016 entre les parts; d'una, com a demandant, Karina Dinorah Ramos Bustos, representada pel procurador Valerio Máximo Peiró Vercher i assistit de la lletrada M.ª Carmen Lucas Tirado, i d'una altra, com a demandat, Diego Andrés Mendieta González, en rebel·lia, sobre divorci, amb la intervenció del Ministeri Fiscal.  
Antecedents de fet  
Tercer. Fets provats: Karina Dinorah Ramos Bustos i Diego Andrés Mendieta González van contraure matrimoni a la ciutat de Montevideo (Uruguai) el 2 d'agost de 2002, i com a fruit d'aquesta relació tenen una filla, J. Hi ha antecedents processals de violència de gènere.  
  
Fonaments de dret  
Segon. Atés que és imperativa la declaració de divorci quan es complisquen els requisits legals i aquests hi són presents, declare dissolt el matrimoni per divorci. La rebel·lia no suposa cap reconeixement de fet ni implica indefensió, per la qual cosa les pretensions de la part actora s'han d'examinar d'acord amb els requisits de legalitat i interés del menor. De conformitat amb aquests criteris, aprove les mesures següents:  
- Pàtria potestat compartida. Guarda i custòdia a favor de la mare.  
- Atribuïsc l'ús de l'habitatge familiar a la menor i a la progenitora en companyia de la qual resta, habitatge siti al carrer de la Partida Rodona, número 17, 3r, 3, 46769 Platja de Gandia, tant pel fet de ser la part més desfavorida com pel fet de ser la titular del contracte d'arrendament i pagadora efectiva de les rendes mensuals.  
- Establisc un règim de visites lliure a favor d'Andrés Mendieta González, tenint en compte l'edat de la menor, que serà a la lliure disposició de les parts.  
- El pare abonarà a la mare, a favor de la filla, la quantitat de 100 euros mensuals, dins dels cinc primers dies de cada mes, per mesos anticipats, 12 mensualitats a l'any, que s'actualitzaran anualment d'acord amb l'índex de preus de consum segons el certificat de l'Institut Nacional d'Estadística o organisme equivalent.  
- Els préstecs del bé de la societat de guanys els pagaran a mitges cada un dels cònjuges.  
- Despeses extraordinàries a mitges, determinades aquestes d'acord amb la reiterada jurisprudència.  
- La menor no podrà eixir del territori nacional sense el consentiment previ, exprés i escrit d'ambdós progenitors que conste en document que faça fe de l'autenticitat de les firmes o, si no n'hi ha, autorització judicial.  
Així mateix, autoritze la mare perquè amb la seua sola firma i autorització puga realitzar totes les gestions administratives i/o governatives que calga, relatives a la menor, excepte l'expedició del passaport i eixida del territori nacional, fins al moment en què el pare comparega en el procediment o en l'execució.  
He establit la quantitat de 100 euros en concepte d'aliments al menor ja que de la indagació realitzada per l'òrgan judicial no ha resultat l'existència de béns, rendes o pensions que justifiquen un poder adquisitiu major del que suposa la pensió ara establida i aquesta quantitat és la que les parts van convindre en matèria d'ordre de protecció, com a antecedent processal d'aquest procediment. D'altra banda, la part actora no ha acreditat, tot i poder-ho fer i haver-ho de fer ?pel fet de ser una càrrega processal seua-- que el demandat tinga rendes o patrimoni que hi permeten la imposició d'una pensió superior.  
  
Dispositiva  
Estime en part la demanda i declare:   
La dissolució per divorci del matrimoni contret a Montevideo (Uruguai) el dia 2 d'agost de 2002, entre les parts, Karina Dinorah Ramos Bustos i Diego Andrés Mendieta González, amb els efectes legals inherents a aquesta declaració i decrete les mesures contemplades en el fonament jurídic segon. Sense costes.  
Queden revocats els consentiments i poders que els cònjuges s'hagueren atorgat entre si, i cessa, llevat que hi haja un pacte en sentit contrari, la possibilitat de vincular béns privatius de l'altre cònjuge en l'exercici de la potestat domèstica.  
Una vegada siga ferma aquesta sentència, remeteu-ne un testimoniatge al registre civil corresponent al lloc de celebració del matrimoni perquè es realitze l'oportuna anotació marginal.  
Notifiqueu aquesta resolució a les parts i feu-los saber que, en contra, s'hi pot interposar un recurs d'apel·lació davant d'aquest jutjat, per a davant de l'Audiència Provincial de València, dins del termini de 20 dies comptador des de l'endemà que es notifique aquesta resolució, de conformitat amb el que disposa l'article 458 de la Llei d'enjudiciament civil (segons la redacció que en fa la Llei 37/2011, de 10 d'octubre), que pronuncie, mane i firme.En done fe.  
Publicació. La sentència anterior ha sigut llegida i publicada pel jutge que la va dictar mentre celebrava audiència pública. en done fe.»  
  
I atés que el demandat, Diego Andrés Mendieta González, es troba en parador desconegut, expedisc aquest edicte a fi que li valga de notificació de forma deguda.  
  
Gandia, 1 de febrer de 2017.- La lletrada de l'Administració de justícia: María Carmen Pellicer Verdú.